২০৩০ সাল নাগাদ তেল নির্ভরতা কমিয়ে বহুমুখী অর্থনীতি করতে দেশটিতে পরিচালিত হচ্ছে সংস্কার উদ্যোগ। যুবরাজ সালমান সেই উদ্যোগের অংশ হিসেবে আধুনিকীকরণ প্রক্রিয়া শুরু করেন। প্রক্রিয়ার অংশ হিসেবে গত বছর নারীদের গাড়ি চালানোর ওপর নিষেধাজ্ঞা তুলে নেওয়া হয়। চলতি বছরের ২৪ জুন থেকে এটা কার্যকর হবে। নারীদের স্টেডিয়ামে বসে খেলা দেখার ওপর থেকে নিষেধাজ্ঞা প্রত্যাহার করা হয়েছে। কয়েক দশক নিষিদ্ধ থাকার পর সম্প্রতি সিনেমার উপর নিষেধাজ্ঞা তুলে নেওয়া হয়। কনসার্টে নারী-পুরুষের একসঙ্গে অংশগ্রহণের বিষয়টিও অনুমোদন দেওয়া হয়েছে। এ ছাড়া ধর্মীয় পুলিশের ক্ষমতাও খর্ব করেছেন যুবরাজ সালমান।